Document ID: /roh_data/filtered/fineweb-2-filterrobots_roh.jsonl.gz/17037

Tenor la polizia chantunala dal Vallais ha ina guida da muntogna e ses giast pers la vita sin il Matterhorn. In grip rut giu haja prendì ils dus alpinists cun el. La crudada è capitada ier enturn las 9 la damaun sin var 4'250 meters autezza.
Oz la damaun han ins chattà ils morts. Ier è l'acziun da salvament vegnida interrutta pervia da privel da crappa. Las duas unfrendas n’èn anc betg vegnidas identifitgadas.
Ina da las pli privlusas muntognas
Mintg'onn datti puspè accidents tar il Matterhorn. Ils ultims 20 onns èn mortas 90 persunas sin la muntogna a Zermatt. Dapi la primascensiun l'onn 1865 èn mortas dapli che 500 persunas sin il Matterhorn. Nagina muntogna ha fin uss pretendì uschè bleras victimas sco il «Horu». Perquai valia el er sco «pli privlusa muntogna da las alps».
RR novitads 06:00